title: A Tanács határozata (1980. március 17.) a vámeljárások egyszerűsítéséről és összehangolásáról szóló nemzetközi egyezmény egy mellékletének a Közösség nevében való elfogadásáról

text:
Fontos jogi nyilatkozat

|

31980D0391

Hivatalos Lap L 100 , 17/04/1980 o. 0027 - 0031 finn különkiadás fejezet 2 kötet 2 o. 0162  svéd különkiadás fejezet 2 kötet 2 o. 0162  görög különkiadás: fejezet 11 kötet 19 o. 0231  spanyol különkiadás fejezet 02 kötet 6 o. 0214  portugál különkiadás fejezet 02 kötet 6 o. 0214

		A Tanács határozata(1980. március 17.)a vámeljárások egyszerűsítéséről és összehangolásáról szóló nemzetközi egyezmény egy mellékletének a Közösség nevében való elfogadásáról(80/391/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság ajánlására,mivel a 75/199/EGK határozat [1] rendelkezései szerint a Közösség a vámeljárások egyszerűsítéséről és összehangolásáról szóló nemzetközi egyezmény egyik szerződő fele;mivel az említett egyezmény változatlan állapotban történő újrabehozatalra vonatkozó melléklete a Közösség által elfogadható;mivel mindezek ellenére ajánlatos az ilyen elfogadást bizonyos fenntartásokkal kezelni a vámunió részéről megnyilvánuló különleges elvárások szem előtt tartása érdekében,A KÖVETKEZŐKÉPPEN HATÁROZOTT:1. cikkA vámeljárások egyszerűsítéséről és összehangolásáról szóló nemzetközi egyezménynek a változatlan állapotban történő újrabehozatallal kapcsolatos rendelkezéseket tartalmazó B 3. melléklete a 2. kötelező rendelkezéssel, valamint a 8., 11., 12. és 24. ajánlott gyakorlatokkal kapcsolatos fenntartásokkal a Közösség nevében elfogadást nyert.Az említett melléklet szövegét csatolták ehhez a határozathoz.2. cikkA Tanács elnöke kijelöli azt a személyt, aki a Vám-együttműködési Tanács Főtitkárságát a változatlan állapotban történő újrabehozatalra vonatkozó melléklet Közösség általi elfogadásáról az 1. cikkben meghatározott feltételek alapján értesíti.Kelt Brüsszelben, 1980. március 17-én.a Tanács részérőlaz elnökJ. Santer[1] HL L 100., 1975.4.21., 1. o.--------------------------------------------------B 3. MELLÉKLETA VÁLTOZATLAN ÁLLAPOTBAN TÖRTÉNŐ ÚJRABEHOZATALRA VONATKOZÓ MELLÉKLETBEVEZETÉSAz árukat gyakran a kivitelt megelőző állapotban szállítják vissza az exportáló országba. Sok esetben az újrabehozatal már a kivitel időpontjában előre látható, ebben az esetben az áruk kivitele a visszaszállítási szándék jelzésével történhet. Bizonyos esetekben azonban az áruk újrabehozatalára a kivitel időpontja után keletkező körülmények miatt kerül sor.A legtöbb állam törvényei tartalmaznak olyan rendelkezéseket, amelyek lehetővé teszik az ilyen áruk vám- és adómentes újrabehozatalát, és biztosítják a kivitelkor fizetett kiviteli vámok és adók visszafizetését. Az ilyen vámmentes behozatalt és visszatérítést lehetővé tevő vámeljárás a változatlan állapotban történő újrabehozatal. Az eljárás alkalmazásának az a feltétele, hogy az áruk azonossága megállapítható legyen. A vámok és adók visszatérítésével, elengedésével, az azok megfizetése alóli feltételes mentességgel, illetve a kivitelkor nyújtott támogatásokkal vagy más összegekkel kapcsolatos kötelezettségeket meg kell fizetni.E melléklet nem vonatkozik az utasok személyes poggyászára vagy a személyes használatú gépjárművekre.FOGALOMMEGHATÁROZÁSOKE melléklet alkalmazásában:a) a "változatlan állapotban történő újrabehozatal" az a vámeljárás, amelynek során a szabad forgalomban levő vagy végtermékként kivitt áruk vám- és adómentesen helyezhetők belföldi forgalomba abban az esetben, ha azokon külföldön gyártási, feldolgozási vagy javítási műveleteket nem végeztek. A vámok és adók visszatérítésével, elengedésével, vagy azok megfizetése alóli feltételes mentességgel, illetve a kivitelkor nyújtott támogatásokkal vagy más összegekkel kapcsolatos kötelezettségeket meg kell fizetni;b) a "belföldi forgalom számára történő vámkezelés" az a vámeljárás, amely lehetővé teszi, hogy a behozott áruk véglegesen a vámterületen maradjanak. Ez az eljárás a kiszabható vámok és adók megfizetését, valamint a szükséges vámalakiságok lefolytatását vonja maga után;c) a "behozatali vámok és adók" azok a vámok és más illetékek, adók, díjak vagy egyéb költségek, amelyeket áruk behozatalakor vagy azzal kapcsolatosan szednek be, azonban nem foglalják magukban a nyújtott szolgáltatások becsült költségeinek összegére korlátozott díjakat és járulékokat;d) a "kiviteli vámok és adók" azok a vámok és más illetékek, adók, díjak vagy egyéb költségek, amelyeket áruk kivitelekor vagy azzal kapcsolatosan szednek be, azonban nem foglalják magukban a nyújtott szolgáltatások becsült költségeinek összegére korlátozott díjakat és járulékokat;e) a "visszahozatali szándék jelzésével kivitt áruk" azok az áruk, amelyekre a nyilatkozatot tevő bejelenti újrabehozatali szándékát, és amelyek tekintetében a vámhatóság a változatlan állapotba történő újrabehozatal megkönnyítése érdekében azonosítási intézkedéseket tehet.Megjegyzés:A visszahozatali szándék jelzésével kivitt áruk "ideiglenes kivitel" - i vámeljárás alá vont áruknak tekinthetők;f) a "szabad forgalomban levő áruk" olyan áruk, amelyek felett vámkorlátozások nélkül lehet rendelkezni;g) a "végtermékek" olyan termékek, amelyek a belföldi feldolgozás céljából ideiglenesen behozott árukon végrehajtott gyártási, feldolgozási vagy javítási műveletek folyamán vagy eredményeként keletkeztek;h) az "árunyilatkozat" a vámszervek által előírt formában tett nyilatkozat, amelynek használatával az érintett felek jelzik az áruk vonatkozásában lefolytatandó vámeljárás típusát, és a vámhatóság rendelkezésére bocsátják azokat az információkat, amelyekre a vámhatóság az eljárás lefolytatásához igényt tart;ij) a "személy" amennyiben a szövegösszefüggés azt másként nem kívánja, mind a természetes, mind a jogi személyeket jelenti.ALAPELVEK1. Kötelező rendelkezésA változatlan állapotban történő újrabehozatal végrehajtását e melléklet rendelkezései szabályozzák.2. Kötelező rendelkezésA nemzeti jogszabályok határozzák meg a változatlan állapotban történő újrabehozatal során teljesítendő feltételeket és a végrehajtandó vámalakiságokat.Megjegyzés:A változatlan állapotban történő újrabehozatal feltétele, hogy az áruk kivitt árukkal való megegyezése a vámhatóság számára kielégítő módon megállapítható legyen.ÁLTALÁNOS RENDELKEZÉSEK3. Kötelező rendelkezésA változatlan állapotban történő újrabehozatal abban az esetben is engedélyezett, ha a kivitt áruknak csak egy része kerül újrabehozatalra.4. Ajánlott gyakorlatAmennyiben a körülmények szükségessé teszik, a változatlan állapotban történő újrabehozatalt abban az esetben is engedélyezni kell, ha az árukat nem ugyanaz a személy hozza be, aki az árukat kivitte.5. Kötelező rendelkezésA változatlan állapotban történő újrabehozatal nem utasítható el azon az alapon, hogy az árukat a külföldön tartózkodás ideje alatt használták, illetve azok károsodtak vagy azokon állagromlás következett be.6. Kötelező rendelkezésA változatlan állapotban történő újrabehozatal lehetősége nem utasítható el azon az alapon, hogy az áruk külföldi tartózkodásuk időtartama alatt állaguk megóvásához vagy karbantartásukhoz szükséges műveleteken mentek át, feltéve azonban, hogy e műveletek az áruk kivitelkori értékét nem növelik.7. Kötelező rendelkezésA változatlan állapotban történő újrabehozatal nem korlátozható a közvetlenül külföldről behozott árukra, hanem engedélyezhető a más vámeljárásban levő árukra is.8. Ajánlott gyakorlatA behozatalra vonatkozó gazdasági tilalmak és korlátozások nem alkalmazhatók olyan áruk változatlan állapotban történő újrabehozatalakor, amelyek a kivitel időpontjában szabad forgalomban voltak.9. Ajánlott gyakorlatA változatlan állapotban történő újrabehozatal nem utasítható el azon az alapon, hogy az árukat melyik országban adták fel.10. Kötelező rendelkezésA változatlan állapotban történő újrabehozatal nem utasítható el azon az alapon, hogy az árukat a visszahozatali szándék jelzése nélkül vitték ki.A VÁLTOZATLAN ÁLLAPOTBAN TÖRTÉNŐ ÚJRABEHOZATAL KORLÁTOZÁSA11. Ajánlott gyakorlatHa a nemzeti jogszabályok időbeli korlátozást kötnek ki, amely határidők letelte után a kivitt áruk változatlan állapotban történő újrabehozatala nem lehetséges, a határidőket olyan módon kell meghatározni, hogy elegendő idő álljon rendelkezésre a változatlan állapotban történő újrabehozatal engedélyezése tekintetében az egyes esetek eltérő körülményeinek a figyelembevételéhez, és a határidő ne legyen egy évnél rövidebb időtartamú.KIVITELI VÁMOK ÉS ADÓK VISSZAFIZETÉSE12. Ajánlott gyakorlatAz áruk változatlan állapotban történő újrabehozatalát követően minden megfizetett kiviteli vámot és adót a lehető legrövidebb időn belül vissza kell fizetni.ILLETÉKES VÁMHIVATALOK13. Kötelező rendelkezésAzok a vámhivatalok, amelyeknél áruk a belföldi forgalom számára vámkezeltethetők, illetékességgel rendelkeznek a változatlan állapotban történő újrabehozatal engedélyezéséhez is.14. Kötelező rendelkezésRendelkezni kell annak biztosításáról, hogy a változatlan állapotban újrabehozatalra kerülő áruk bejelentése a kivitelkori vámhivataltól eltérő vámhivatalnál is megtörténhessen.ÁRUNYILATKOZAT15. Ajánlott gyakorlatA változatlan állapotban történő újrabehozatalkor használt árunyilatkozatokat össze kell hangolni a belföldi forgalom számára történő vámkezelésnél alkalmazottakkal.Megjegyzések:1. Bizonyos országokban a visszahozatali szándék jelzésével történő kivitelnél alkalmazott árunyilatkozatot a változatlan állapotban történő újrabehozatal alkalmával is alkalmazni lehet.2. Ha az árukat ATA-igazolvány fedezete mellett vitték ki, az áruk ideiglenes behozatalára vonatkozó, Brüsszelben 1961. december 6-án aláírt ATA-igazolványokról szóló vámügyi egyezmény rendelkezéseinek megfelelően, a változatlan állapotban történő újrabehozatal ugyanannak az okmánynak a fedezete alatt történik.16. Ajánlott gyakorlatNem kell írásos árubevallást megkövetelni a nemzetközi áruszállításban használt csomagolóanyagok, szállítótartályok, raklapok és kereskedelmi tevékenységet végző közúti járművek változatlan állapotban történő újrabehozatala esetén, amennyiben a vámhatóság számára kielégítő módon igazolják, hogy azok a kivitel időpontjában szabad forgalomban voltak.A VÁLTOZATLAN ÁLLAPOTBAN TÖRTÉNŐ ÚJRABEHOZATALI NYILAKOZAT IGAZOLÁSÁRA BENYÚJTANDÓ OKMÁNYOK17. Kötelező rendelkezésA változatlan állapotban történő újrabehozatalkor benyújtandó árunyilatkozatok alátámasztására a vámhatóságok csak olyan okmányok bemutatását követelhetik meg, amelyek szükségesek az eljárás lefolytatásához előírt feltételek teljesítéséhez.Megjegyzés:A vámhatóságok megkövetelhetik a kivitt árukra vonatkozó kiviteli nyilatkozat, egyéb kiviteli okmányok, számlák, szerződések stb., valamint az áruk visszahozatalával kapcsolatos levelezés bemutatását.18. Ajánlott gyakorlatHa a változatlan állapotban történő újrabehozatalra szánt árukat a visszahozatali szándék előzetes jelzésével szállították ki, a vámhatóságok a kiviteli árunyilatkozaton vagy az áru azonosságát igazoló okmányon kívül általában nem követelnek meg a változatlan állapotban történő újrabehozatalt alátámasztó egyéb dokumentumot.Megjegyzések:1. Bizonyos országokban csak a visszahozatali szándék előzetes jelzését tartalmazó árunyilatkozat bemutatását követelik meg a változatlan állapotban újrabehozatalra kerülő áruk esetében.2. Az áruk azonosságát a vámhatóságok a kivitelkor alkalmazott azonosítási eljárás alapján állapítják meg.VISSZAHOZATALI SZÁNDÉK JELZÉSÉVEL KIVITT ÁRUKa) Visszahozatali szándék jelzésével kivitt áruk19. Ajánlott gyakorlatA vámhatóságok a nyilatkozatot tevő kérelmére engedélyezik az áruk visszahozatali szándék jelzésével történő kivitelét, és megtesznek minden szükséges lépést a változatlan állapotban történő újrabehozatal elősegítéséhez.b) Visszahozatali szándék jelzésével történő kivitel vonatkozásában illetékes vámhivatalok20. Kötelező rendelkezésAzok a vámhivatalok, amelyeknél az áruk végleges kivitele lehetséges, a visszahozatali szándék jelzésével történő kivitel engedélyezésére is illetékesek.c) Árunyilatkozat a visszahozatali szándék jelzésével történő kivitelhez21. Ajánlott gyakorlatA visszahozatali szándék jelzésével történő kivitelnél használt árunyilatkozatokat össze kell hangolni a végleges kivitelnél alkalmazottakkal.Megjegyzés:Visszahozatali szándék jelzésével történő kivitel a nemzeti vámokmány helyett engedélyezhető ATA-igazolvánnyal is.d) A visszahozatali szándék jelzésével történő kivitel esetén a nyilatkozat alátámasztása céljából benyújtandó okmányok22. Kötelező rendelkezésA visszahozatali szándék jelzésével történő kivitelhez a vámhatóságok csak azokat az okmányokat követelik meg a kiviteli nyilatkozatok alátámasztására, amelyek az ilyen eljárás ellenőrzésének, valamint a vonatkozó korlátozások vagy egyéb rendelkezések alkalmazásával kapcsolatos követelmények betartásának biztosításához szükségesek.e) Visszahozatali szándék jelzésével kivitt áruk azonosítása23. Kötelező rendelkezésA visszahozatali szándék jelzésével kivitt áruk esetében alkalmazandó azonosítási intézkedések meghatározásakor a vámhatóságok figyelembe veszik az áruk jellegét és a vonatkozó pénzügyi érdekeket.Megjegyzés:A visszahozatali szándék jelzésével kivitt áruk azonosításához a vámhatóságok az árukon vámhivatali jelzéseket (zárat, bélyegző lenyomatot, átlyukasztást stb.) alkalmazhatnak, vagy elfogadhatják az árukon állandó jelleggel alkalmazott jeleket, számokat, vagy más jelöléseket, vagy az áruk leírását, méretarányos tervrajzokat vagy fényképeket, illetve mintákat vehetnek.f) Visszahozatali szándék jelzésével kivitt áruk számára megadott könnyítések24. Ajánlott gyakorlatA visszahozatali szándék jelzésével kivitt áruk esetében meg kell adni a kiviteli vámok és adók megfizetése alóli feltételes mentességet.Megjegyzés:A nyilatkozatot tevő részéről megkövetelhetik, hogy nyújtson biztosítékot arra az összegre, amely akkor válna esedékessé, ha az áruk újrabehozatala nem történik meg a meghatározott határidőn belül.25. Kötelező rendelkezésAz érintett személy kérelmére a vámhatóságok a vonatkozó feltételek és alakiságok teljesítésének függvényében engedélyezik a visszahozatali szándék jelzésével történő kivitel végleges kivitellé változtatását.Megjegyzések:1. Minden meg nem fizetett kiviteli vám és adó esedékessé válik.2. Általában lehetséges azok a vámok és adók visszafizetése vagy azok alóli mentesség megadása, melyek az áruk visszahozatali szándék jelzésével történő kivitele következtében nem voltak érvényesíthetők.26. Ajánlott gyakorlatHa ugyanazokat az árukat több alkalommal viszik ki visszahozatali szándék jelzésével és változatlan állapotban újra behozzák, a nyilatkozatot tevő kérelmére a vámhatóságok engedélyezik, hogy az első kivitel során benyújtott visszahozatali szándék jelzését tartalmazó kiviteli árunyilatkozat egy meghatározott időszakon keresztül fedezze az áruk azt követő újrabehozatalait és kiviteleit.Megjegyzés:A későbbi újrabehozatalokat a vámhatóságok az árunyilatkozat lebélyegzésével vagy megfelelő záradékolásával rögzíthetik.A VÁLTOZATLAN ÁLLAPOTBAN TÖRTÉNŐ ÚJRABEHOZATALRA VONATKOZÓ TÁJÉKOZTATÁS27. Kötelező rendelkezésA vámhatóságok biztosítják, hogy a változatlan állapotban történő újrabehozatalra vonatkozó minden szükséges információ bármely érdekelt személy számára könnyen hozzáférhető legyen.--------------------------------------------------


title: 2014/619/EU: Az Európai Parlament határozata ( 2014. április 3. ) az Európai GNSS Ügynökség 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/307

         AZ EURÓPAI PARLAMENT HATÁROZATA
   (2014. április 3.)
   az Európai GNSS Ügynökség 2012-es pénzügyi évre szóló költségvetésének végrehajtására vonatkozó mentesítésről
   (2014/619/EU)
   AZ EURÓPAI PARLAMENT,

               —

               tekintettel az Európai GNSS Ügynökség 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai GNSS Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai GNSS Ügynökség létrehozásáról szóló, 2010. szeptember 22-i 912/2010/EU európai parlamenti és tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0223/2014),

               1.

               mentesítést ad az Európai GNSS Ügynökség ügyvezető igazgatója számára az ügynökség 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai GNSS Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 261. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 276., 2010.10.20., 11. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2008/469/EK: Az Európai Parlament és a Tanács határozata ( 2008. június 5. ) az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja alapján történő igénybevételéről

text:
               21.6.2008

               HU

               Az Európai Unió Hivatalos Lapja

               L 162/30

      AZ EURÓPAI PARLAMENT ÉS A TANÁCS HATÁROZATA

   (2008. június 5.)
   az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja alapján történő igénybevételéről
   (2008/469/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió Szolidaritási Alapot (a továbbiakban: Alap) hozott létre, hogy a katasztrófasújtott régiók lakosságával szemben szolidaritását kifejezze.

               (2)

               A 2006. május 17-i intézményközi megállapodás az Alap igénybevételét évi 1 milliárd EUR felső határig engedélyezi.

               (3)

               A 2012/2002/EK rendelet tartalmazza azon rendelkezéseket, melyek alapján az Alap igénybe vehető.

               (4)

               Görögország a 2007. augusztusi erdőtüzek okozta csapásra vonatkozóan kérelmet nyújtott be az Alap igénybevételére.

               (5)

               Szlovénia a 2007. szeptemberi áradások okozta csapásra vonatkozóan kérelmet nyújtott be az Alap igénybevételére,

         ELFOGADTA EZT A HATÁROZATOT:
   1. cikk
   Az Európai Unió Szolidaritási Alapjából az Európai Unió 2008-as pénzügyi évre szóló általános költségvetése javára 98 023 212 EUR összeget vesznek igénybe kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában kell kihirdetni.

      Kelt Strasbourgban, 2008. június 5-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. LENARČIČ

      (1)  HL C 139., 2006.6.14., 1. o. A legutóbb a 2008/371/EK európai parlamenti és tanácsi határozattal módosított (HL L 128., 2008.5.16., 8. o.) megállapodás.

      (2)  HL L 311., 2002.11.14., 3. o.


title: 2010/398/Euratom: A Bizottság határozata ( 2010. július 15. ) az Európai Bizottság és a Nemzetközi Atomenergia-ügynökség közötti, az európai radiológiai adatcsereplatformot (EURDEP) érintő egyetértési megállapodás megkötéséről

text:
               16.7.2010

               HU

               Az Európai Unió Hivatalos Lapja

               L 182/15

         A BIZOTTSÁG HATÁROZATA
   (2010. július 15.)
   az Európai Bizottság és a Nemzetközi Atomenergia-ügynökség közötti, az európai radiológiai adatcsereplatformot (EURDEP) érintő egyetértési megállapodás megkötéséről
   (2010/398/Euratom)
   AZ EURÓPAI BIZOTTSÁG,
   tekintettel az Európai Atomenergia-közösséget létrehozó szerződésre és különösen annak 199. cikkére,
   mivel:

               (1)

               Az Európai Atomenergia-közösséget létrehozó szerződés 35. cikkének megfelelően a tagállamok kötelesek létesítményeket létrehozni a területükön folyamatos környezeti radioaktivitás-mérésekhez, a Bizottságnak pedig hozzáférési joga van ezekhez a létesítményekhez.

               (2)

               Az Európai Bizottság, ennek értelmében, egységes adatformátumot hozott létre európai radiológiai adatcsereplatform (EURDEP) elnevezéssel, valamint egy megfelelő internetalapú hálózatot, hogy megkönnyítse a nemzeti automatikus sugárdózis-mérési hálózatok és a környezeti sugárzásmegfigyelési programok által szolgáltatott adatok folyamatos és zavartalan cseréjét; ezt a rendszert az Európai Atomenergia-közösség már évek óta használja, és mára kellőképpen megérett ahhoz, hogy használatát kiterjesszék.

               (3)

               Az Európai Bizottság és a Nemzetközi Atomenergia-ügynökség (NAÜ) kifejezte kölcsönös elkötelezettségét a 2008-ban aláírt együttes nyilatkozatban meghatározott együttműködés minőségének jelentős javítása és intenzitásának fokozása iránt.

               (4)

               A sugárzásvédelem, beleértve a világszerte gyűjtött valós idejű sugárzásmérési adatok elérhetővé tételét, az együttműködés egyik kiemelt jelentőségű területeként került meghatározásra.

               (5)

               Az Európai Bizottság által az EURDEP részére kifejlesztett technológia felhasználása kiváló módja annak, hogy megkönnyítse az automatikus adatforgalmat, és jelentősen hozzájárul a környezeti radioaktivitás-mérés globális fejlődéséhez.

               (6)

               Az EURDEP technológiájának a NAÜ részére történő elérhetővé tétele az Európai Atomenergia-közösség érdeke, hiszen a NAÜ hozzájárulásán keresztül az európai hálózat résztvevői is hozzáféréshez jutnak a világ minden részéből származó környezeti radioaktivitás-mérési adatokhoz.

               (7)

               Ebben az összefüggésben ez az egyetértési megállapodás az Euratom és a NAÜ közötti kapcsolat keretében jött létre, hogy lefedje a NAÜ és az Euratom közötti, az EURDEP-pel kapcsolatos együttműködés technikai vonatkozásait.

               (8)

               Az egyetértési megállapodásnak semmilyen pénzügyi vonatkozása nincs, és abból semmilyen jogi kötelezettség nem származik,

         A KÖVETKEZŐKÉPPEN HATÁROZOTT:
   1. cikk
   Az Európai Bizottság és a Nemzetközi Atomenergia-ügynökség közötti, az európai radiológiai adatcsereplatformot (EURDEP) érintő, a mellékletben foglalt egyetértési megállapodást a Bizottság jóváhagyja.
   2. cikk
   A Bizottság nevében Günther Oettinger energiaügyekért felelős európai biztos aláírja az Európai Bizottság és a Nemzetközi Atomenergia-ügynökség közötti, az európai radiológiai adatcsereplatformot (EURDEP) érintő egyetértési megállapodást.

      Kelt Brüsszelben, 2010. július 15-én.

            a Bizottság részéről

         Günther OETTINGER

            a Bizottság tagja

      MELLÉKLET

         Egyetértési megállapodás az Európai Bizottság és a Nemzetközi Atomenergia-ügynökség között az európai radiológiai adatcsereplatformot (EURDEP) érintően
         Az Európai Bizottság (a továbbiakban: Bizottság), valamint a Nemzetközi Atomenergia-ügynökség (a továbbiakban: NAÜ); (a továbbiakban együttesen: a Felek),

            A KÖVETKEZŐKBEN ÁLLAPODTAK MEG:

         1. cikk
         Az egyetértési megállapodás célja
         (1)   Jelen egyetértési megállapodás alapján a Bizottság és a NAÜ megállapodnak abban, hogy együttműködnek a globális valós idejű sugárzási adatok ellenőrzési célú, illetve vészhelyzet esetére szóló cseréjéről.
         (2)   A Felek megállapodnak továbbá abban, hogy szoros együttműködésben cselekszenek, és konzultálnak egymással a közös érdekeltségbe tartozó kérdésekről mindenkor, amikor erre feladatkörük ellátása során szükség van.
         2. cikk
         Intézményi előírások
         (1)   A Bizottság és a NAÜ megfelelő kommunikációs csatornákat hoz létre együttműködésük megkönnyítése érdekében.
         (2)   Az alábbi egyetértési megállapodás 3. cikke alapján a Bizottság és a NAÜ egy-egy kapcsolattartási pontot fog létrehozni, amely a tevékenységek összehangolásáért felel.
         (3)   A NAÜ az ECURIE-EURDEP munkacsoport tagja lesz, és részt vesz az EURDEP további tevékenységének megtervezésében, az EURDEP-pel kapcsolatos szoftverek frissítéseinek és módosításainak jóváhagyásában, beleértve minden szükséges adatformátum-változást is.
         (4)   A NAÜ részt vesz és együttműködik a Bizottsággal a jövőbeli EURDEP munkaértekezletek megszervezésében.
         3. cikk
         Az együttműködés egyes esetei
         A Felek pénzügyi rendelkezéseiknek és szabályzatuknak, politikai irányvonaluknak és eljárási előírásaiknak megfelelően, valamint a rendelkezésre álló forrásoktól függően megállapodnak abban, hogy együttműködnek a következő nem kizárólagos területeken:

                     a)

                     a szellemi tulajdoni jog sérelme nélkül a Bizottság megosztja a NAÜ-vel az európai térség valós idejű sugárzási szintjeit gyűjtő és bemutató szoftvert (az európai radiológiai adatcsereplatform – EURDEP, http://eurdep.jrc.it), beleértve annak minden frissítését vagy módosítását;

                     b)

                     a Bizottság és a NAÜ biztosítani fogja, hogy minden sugárzási adat ugyanolyan szabadon hozzáférhető legyen minden nemzeti adatszolgáltató számára;

                     c)

                     mindazon tagállamok között, amelyek még nem állnak szerződéses viszonyban a Bizottsággal, a NAÜ fogja összehangolni, segíteni és előmozdítani a valós idejű sugárzásmérési adatok cseréjét annak érdekében, hogy – új név alatt – létrejöjjön a Bizottság és a NAÜ közös, az EURDEP technológiáján alapuló világszintű rendszere;

                     d)

                     a Bizottság és a NAÜ az EURDEP internetes oldalaihoz hasonló oldalakat fog létrehozni és működtetni. A NAÜ regionális szinten is elő fogja mozdítani az adatbázis-tüköroldalak létrehozását, és a szoftverhez és a technológiához való hozzáférést kizárólag az adattükrözéssel foglalkozó szervezetek részére biztosítja;

                     e)

                     a Bizottság és a NAÜ gondoskodik arról, hogy ne legyenek olyan ellentmondások, amelyek veszélyeztetik a sugárzásmérési adatok világszintű cseréjét.

               4. cikk
         Pénzügyi rendelkezések
         Jelen egyetértési megállapodás egyik rendelkezése sem jelent pénzügyi kötelezettséget a Felekre nézve. Amennyiben az egyetértési megállapodás végrehajtásához szükséges intézkedések során jogi vagy pénzügyi kötelezettségek merülnének fel, a Felek, bármilyen ilyen intézkedés végrehajtását megelőzően, kötelesek azt külön szerződésben rendezni, mindkét fél pénzügyi rendelkezéseinek és szabályzatának megfelelően.
         5. cikk
         Személyzet
         A Felek által alkalmazott személyzet munkakörét, egészségügyi és életbiztosítását, munkajogi jogait és járandóságait illetően az adott intézmény belső szabályzatának hatálya alatt marad. Jelen egyetértési megállapodás semmilyen rendelkezése nem hoz létre munkaadói, illetve alkalmazotti jogviszonyt a NAÜ és a Bizottság között.
         6. cikk
         Információszolgáltatás
         A Bizottság és a NAÜ a lehető legszélesebb körben támogatja a jelen egyetértési megállapodás alapján nyújtott vagy kicserélt, nem bizalmas információk megosztását, figyelemmel a titkos adatok védelmének szükségességére. A Bizottság és a NAÜ gondoskodik a másik Fél által bizalmasnak ítélt információ bizalmasan kezeléséről.
         7. cikk
         Szellemi tulajdon
         A Bizottság és a NAÜ gondoskodik arról, hogy a szellemi tulajdon és az ahhoz kapcsolódó jogok, beleértve nem kizárólagosan a szerzői és a szabadalmi jogokat, bármelyik Fél, annak alkalmazottai vagy alvállalkozói által a Bizottság és a NAÜ együttműködésében jelen egyetértési megállapodás végrehajtása során előállított anyag vagy létrehozott újítás tekintetében felhasználhatóak legyenek a NAÜ jogszabályban előírt, a tagállamok közötti információcsere előmozdítására irányuló feladatainak teljesítése során.
         8. cikk
         Név, embléma és hivatalos bélyegző használata
         (1)   A NAÜ nem fogja a Bizottság nevét, emblémáját vagy hivatalos bélyegzőjét használni, kivéve, ha a Bizottság erre kifejezett írásos felhatalmazást ad.
         (2)   A Bizottság nem fogja a NAÜ nevét, emblémáját vagy hivatalos pecsétjét használni, kivéve, ha a NAÜ erre kifejezett írásos felhatalmazást ad.
         9. cikk
         Kiváltságok és mentességek
         Jelen egyetértési megállapodás vagy a rá vonatkozó előírások semmilyen módon nem értelmezhetők a Bizottság vagy a NAÜ részére a nemzetközi jog, nemzetközi megállapodás vagy szerződés, ideértve a NAÜ kiváltságairól és mentességeiről szóló szerződést, vagy mindenkori tagállamaik honi törvényhozása, illetve jogrendszere által megállapított mentességről, kiváltságról, kivételezésről vagy kedvezményről való kifejezett vagy hallgatólagos lemondásként.
         10. cikk
         Vitás kérdések
         A Feleknek meg kell kísérelniük peren kívül megoldani a közöttük a jelen egyetértési megállapodás értelmezésével vagy végrehajtásával kapcsolatban felmerülő bármilyen jogvita rendezését.
         11. cikk
         Az együttműködés kezdete és vége
         (1)   Jelen egyetértési megállapodás szerinti együttműködés a megállapodás Felek által történő aláírásával veszi kezdetét és három naptári éven keresztül tart; érvényessége bármelyik Fél ellentétes nyilatkozatának hiányában automatikusan meghosszabbodik. Amennyiben az aláírás két különböző időpontban történik, az együttműködés a későbbi aláírás napján kezdődik.
         (2)   Jelen egyetértési megállapodás rendelkezései a Felek közös írásbeli megállapodásával módosíthatók.
         (3)   Jelen egyetértési megállapodás szerinti együttműködés bármelyik Félnek a másik Félhez intézett 60 napos határidejű írásbeli felmondásával véget ér. A megállapodás felmondása esetén a Felek kötelesek azonnali lépéseket tenni közös tevékenységeik kellő időben és megfelelő módon történő lezárása érdekében.
         (4)   Jelen egyetértési megállapodás egyik rendelkezése sem jelent jogi kötelezettséget a Felekre nézve.


title: 2011/582/EU: Az Európai Parlament határozata ( 2011. május 10. ) a Kábítószer és a Kábítószerfüggőség Európai Megfigyelőközpontja 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/167

         AZ EURÓPAI PARLAMENT HATÁROZATA
   (2011. május 10.)
   a Kábítószer és a Kábítószerfüggőség Európai Megfigyelőközpontja 2009-es pénzügyi évre szóló költségvetésének végrehajtására vonatkozó mentesítésről
   (2011/582/EU)
   AZ EURÓPAI PARLAMENT,
   tekintettel a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójára,
   tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0120/2011),

               1.

               mentesítést ad a Kábítószer és a Kábítószerfüggőség Európai Megfigyelőközpontja igazgatója számára a megfigyelőközpont 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 162. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/169

         AZ EURÓPAI PARLAMENT ÁLLÁSFOGLALÁSA
   (2011. május 10.)
   a Kábítószer és a Kábítószerfüggőség Európai Megfigyelőközpontja 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójára,
   tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2009-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0120/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2010. május 5-én a Parlament megadta a mentesítést a Kábítószer és a Kábítószerfüggőség Európai Megfigyelőközpontja igazgatójának a Központ 2008-as pénzügyi évre szóló költségvetésének végrehajtására vonatkozóan, és a mentesítésről szóló határozatot kísérő állásfoglalásban (5) a Parlament egyebek mellett:

                           —

                           hangsúlyozta, hogy a megfigyelőközpontnak SMART-célkitűzéseket és RACER-mutatókat kell meghatároznia a programozás során, hogy értékelhesse teljesítményét,

                           —

                           tudomásul vette, hogy a 2008-as pénzügyi évben a központ 107 591,31 EUR kamatbevételt könyvelt el,

                           —

                           gratulált a megfigyelőközpontnak a szintén lisszaboni székhelyű Európai Tengerbiztonsági Ügynökséggel való szoros együttműködéséért, valamint az épületek, infrastruktúrák és szolgáltatások közös használatáért, és tudomásul vette, hogy az új épületbe történő átköltözés 2009 első negyedévében esedékes;

               C.

               mivel a központ 2009-es költségvetése 14 720 000 EUR volt, ami 2,25 %-kal marad el a 2008-as pénzügyi évtől,

               1.

               örömmel veszi tudomásul a Számvevőszék azon megállapítását, hogy kellő mértékben megbizonyosodott arról, hogy a központ 2009-es pénzügyi évre vonatkozó éves beszámolója minden lényeges szempontból megbízható, és hogy összességében az annak alapjául szolgáló ügyletek jogszerűek és szabályszerűek,

      Teljesítmény

               2.

               üdvözli a Központ azon kezdeményezését, hogy információgyűjtés és -csere céljából számítógépes hálózatot üzemeltet, amelynek neve „Kábítószer és a Kábítószer-függőség Európai Információs Hálózata”; megjegyzi, hogy a hálózat kapcsolatot teremt az országos droginformációs hálózatok, a tagállamok szakosított központjai és a központtal együttműködő nemzetközi szervezetek információs rendszerei között;

               3.

               megjegyzi, hogy a központ egy további teljes állású alkalmazottat nevezett ki tervezési és monitoringrendszereinek fejlesztése és a megfelelő mutatók kialakítása céljából;

               4.

               felkéri a Megfigyelőközpontot a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt, és eredményorientált megközelítést alkalmazhatna;

               5.

               elismerését fejezi ki azért, hogy a központ a Számvevőszék 2009-es jelentéséhez csatolt táblázatában összehasonlította a 2008-ban és 2009-ben végzett műveleteket annak érdekében, hogy a mentesítésért felelős hatóság hatékonyabban tudja értékelni a központ teljesítményét évről évre; megjegyzi, hogy a központ növelte a tematikus és a szakpolitikai tájékoztatóinak számát;

               6.

               megjegyzi, hogy a központ költségvetésének végrehajtására vonatkozó mentesítést még inkább az egész éves teljesítményre kell alapozni;

      Előirányzatok átvitele

               7.

               kéri a központot, hogy vezessen be megfelelő utasításokat és eljárásokat az esetleges átvitelek elemzéséhez, hogy csak annyi előirányzat átvitelére kerüljön sor, amennyire mindenképp szükség van a tárgyévi kötelezettségvállalások fennálló összegeinek finanszírozásához; fontosnak tartja továbbá, hogy az áthozatalok csökkentése érdekében a központ javítsa a tevékenységek programozását és monitoringját; megjegyzi, hogy tulajdonképpen a Számvevőszék beszámolója alapján a központ a II. cím (igazgatási kiadások) alá tartozó 2009-es előirányzatokból 339 000 EUR-t (26 %) átvitt a következő évre, amelyből 250 000 EUR olyan kötelezettségvállalásoknak felelt meg, amelyekhez nem tartozott semmilyen kifizetés – ezek a műveletek elsősorban a 2010-es tevékenységekhez kapcsolódtak;

      Készpénzkezelés

               8.

               üdvözli, hogy a központ továbbfejlesztette készpénzszükségletének éves előrejelzését; megjegyzi, hogy ezt az előrejelzést folyamatosan frissítik, és támogató dokumentumként benyújtják a Bizottság megfelelő szolgálatához a központ negyedéves, az Unió által biztosított éves támogatása következő részletének kifizetésére irányuló kérelem indokolásaként;

               9.

               a vonatkozó szabályok tisztázására szólít fel a belső címzett bevételek vonatkozásában, figyelembe véve azon kérdéseket, amelyek a Fordítóközpontnál összegyűlt többlet egy részének a központ számára történő visszatérítését követően merültek fel; tudomásul veszi a központ azon válaszát, amelyben rámutat arra, hogy ugyanezen problémával számos ügynökség szembesül; javasolja, hogy a jövőben tegyenek közös erőfeszítéseket e horizontális probléma megoldására;

      Humánerőforrás

               10.

               kéri a központot, hogy továbbra is biztosítsa az alkalmazottak értékelésére vonatkozóan jóváhagyott eljárás egységes végrehajtását azáltal, hogy megfelelő tájékoztatást és iránymutatásokat biztosít a jelentéseket elkészítő tisztviselők és az alkalmazottak számára;

      Belső ellenőrzés

               11.

               üdvözli a központ kezdeményezését, amelynek értelmében a mentesítésért felelős hatóság rendelkezésére bocsátja a Belső Ellenőrzési Szolgálat (IAS) központról szóló éves belső ellenőrzési jelentését; a lépést az átláthatóság jelének és a többi ügynökség által is követendő legjobb gyakorlatnak példájának tartja;

               12.

               elismeri, hogy 2009-ben a Belső Ellenőrzési Szolgálat ellenőrizte a támogatások kezelését, hogy a központ igazgatója számára kellő bizonyosságot nyújtson a központban a támogatások kezelésére alkalmazott belső ellenőrzési rendszer megfelelőségéről és hatékonyságáról; e tekintetben megjegyzi, hogy a Belső Ellenőrzési Szolgálat hiányosságokat állapított meg a támogatási megállapodásokra vonatkozó jelenlegi bizottsági iránymutatások központ általi teljesítése, a központ támogatási megállapodásának végrehajtása és a támogatásokról szóló jelentéstétel tekintetében; mindenesetre üdvözli a központ által elért pozitív eredményeket, és a támogatási eljárások minőségirányításának létrehozása és fenntartása érdekében folyamatban lévő erőfeszítéseket, amelyek célja a támogatott fellépések és a támogatások adminisztratív és pénzügyi megvalósítása magas minőségének biztosítása;

               13.

               kéri a központot, hogy tájékoztassa a mentesítésért felelős hatóságot a kockázatkezelés és különösen az éves kockázatelemzés tekintetben elért előrelépésekről;

               14.

               egyetért azzal, hogy a Belső Ellenőrzési Szolgálat 2009. december 31-én megfogalmazott 19 ajánlásából kilencet „nagyon fontosnak” minősítettek és azok elsősorban az alábbiakra vonatkoznak: a központ támogatási megállapodásának kiigazítása, az új épület minőség-ellenőrzése, árvízkárok elleni óvintézkedések, üzletfolytonossági terv, valamint a felszerelésekbe való beruházások; ezért sürgeti a központot, hogy haladéktalanul hajtsa végre e 9 „nagyon fontos” ajánlást, és tájékoztassa a mentesítésért felelős hatóságot az elért előrelépésekről;

               15.

               ezzel összefüggésben a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

      (1)  HL C 338., 2010.12.14., 162. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 160. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: 2012/626/EU: A Tanács határozata ( 2012. október 4. ) a Régiók Bizottsága hat román tagjának és öt román póttagjának kinevezéséről

text:
               9.10.2012

               HU

               Az Európai Unió Hivatalos Lapja

               L 274/29

         A TANÁCS HATÁROZATA
   (2012. október 4.)
   a Régiók Bizottsága hat román tagjának és öt román póttagjának kinevezéséről
   (2012/626/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a román kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Decebal ARNĂUTU, Veronica DIACONU, Edita Emőke LOKODI, Constantin OSTAFICIUC, Vasile SAVA és Mr Gheorghe Bunea STANCU hivatali idejének lejártát követően a Régiók Bizottsága hat tagjának helye megüresedett. Árpád Szabolcs CSEHI, Gheorghe FLUTUR, Mariana MIRCEA, Mircia MUNTEAN és Ioana TRIFOI hivatali idejének lejártát követően a Régiók Bizottsága öt póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Cristian Mihai ADOMNIȚEI, President of Iași County Council

                           —

                           Dragoș Adrian BENEA, President of Bacău County Council

                           —

                           Ovidiu BRĂILOIU, Mayor of Eforie town, Constanța County

                           —

                           Csaba BORBOLY, President of Harghita County Council

                           —

                           Mariana GÂJU, Mayor of the Cumpăna commune, Constanța County

                           —

                           Emilian OPREA, Mayor of Chitila town, Ilfov County

                     és

               b)

               póttagként:

                           —

                           Andrei Ioan CHILIMAN, Mayor of District 1 – Bucharest

                           —

                           Veronica DIACONU, Local Councillor, Gorgota commune Local Council, Prahova County

                           —

                           Petru Nicolae IOȚCU, President of Arad County Council

                           —

                           Marian PETRACHE, President of Ilfov County Council

                           —

                           Silviu PONORAN, Mayor of Zlatna town, Alba County

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. október 4-én.

            a Tanács részéről

            az elnök

         S. CHARALAMBOUS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.